आईएस आईएस, ईरान, इराक, सीरिया की समस्याओं से लेकर पाकिस्तान के आतंकवाद तक की बात की गई है. आतकंवाद हिंसात्मक हो या गैर हिंसात्मक हो, पर उस पर सवाल उठाए गए हैं. संसद में बैठे कोट पैंट वाले भी आतंकवाद फैला रहे हैं. इन सभी के ऊपर यह फिल्म तमाचा है. फिल्म में एक दृश्य में मेरी पत्नी सवाल करती है कि, ‘तुम इसकी मदद करने जा रहे हो, पर यदि यह आतंकवादी निकला, तो जान जोखिम में जाएगी.’ तब मैं कहता हूं कि, ‘यदि यह आतंकवादी ना हुआ तो. फेक इनकाउंटर भी होते हैं. जीजीबाई यह हराम के जने कभी हमारा खाना लूट लेते हैं, कभी भेड़ बकरियां छीन लेते हैं, हम कुछ नहीं कर पाते हैं. क्योंकि हमारे साथ पुलिस या आर्मी नहीं होती है. पर हम इधर इन्हें इन हराम के जनों को इनकी औकात बता सकते हैं.’ यह फिल्म जमीर और जिंदगी की लड़ाई है. खून की एक बूंद दिखाए गए बगैर आतंकवाद पर जोरदार तमाचा है. फिल्म में अंततः एक बच्चा अपने पिता की मौत के बाद जमीर और जिंदगी की लड़ाई में किस तरह से जमीर को चुनता है,वह हर इंसान को सोचने पर मजबूर कर देगा.